钦定古今图书集成/理学汇编/字学典/第072卷 > 《宋黄伯思法帖刊误》 > 《记石经与今文不同》
## 钦定古今图书集成/理学汇编/字学典/第072卷 > 《宋黄伯思法帖刊误》 > 《记石经与今文不同》

《临汉石经》与《今文》不同者殊多，今略记之。书“女毋翕
侮成人。”〈今本女无侮老成人〉《保后胥高》。〈保后胥戚〉女永劝忧，〈汝诞欢忧〉《女》
有近，则在乃心，〈今近作戕〉《女比》犹念以相从。〈今作女分猷〉各翕
中。〈各设中〉尔惠“朕曷祗，动万民以迁。”〈尔谓朕曷震动〉天既付命，
〈今付作孚〉曰：“陈其五行。”〈今汨陈〉严恭寅畏，天命自亮，以民祇
惧。〈今亮作度以作治〉怀保小人，惠于矜寡。〈今人作民于作鲜〉《毋兄》曰：
〈无皇曰〉则兄自敬德。〈兄作皇〉旦以前人之微言。〈今作徽言〉是罔
显哉厥世。〈今哉作在〉文王之鲜光。〈今作耿光〉通殷就大命。〈达殷作大
命〉《论语》：“意与之与。”〈今意作抑〉《孝于惟孝》，〈今于作乎〉朝闻道，夕死
可也。〈今也作矣〉“是鲁孔丘与？”曰：“是。是知津矣。”〈是鲁孔丘与曰是也是知
津矣〉“《耰》不辍”，子路以告，子怃然。〈耰而不辍子路行以告夫子怃然〉置其
杖而耘。〈今置作植〉其斯以乎？〈其斯而已矣〉譬诸宫墙。〈今诸作之〉《贾诸》
贾之哉。〈今贾作沽〉又《论语》每篇各计其章数，其最后云：凡
二十篇，万五千七百一十字。又记诸家异闻之语，若
曰“在于萧墙之内”，盖毛包周氏于今《论语》无盖氏，毛
氏书。此石刻在洛阳，本在洛宫前御史台中，年久摧
散，洛人好事者时时得之，若骐骥一毛，虬龙片甲。今
张焘龙学家有十版最多，张氏婿家有五六版，王晋
玉家有小块，洛中所有者止此。予皆得其拓本。《论语》
之末，题云“诏书与博士臣左立。”〈刘本无立字〉郎中臣书上
臣下皆缺，当是著书者姓名。或云此即蔡邕书，姓名
既亡，无以辨之，独刻者陈兴姓名甚完，何其幸与！又
有一版《公羊》，不知谁氏所得，其末云：“谿典谏议大夫
臣马日䃅、臣赵”议郎臣刘弘、郎中臣《张文》、臣苏陵、
臣傅桢《杂》。〈杂未详〉下谿上缺，“谿上当是堂”，谓堂谿，典也。
此盖《鸿都一字石经》。然《经》各异手书，不必皆蔡邕也。
三字者不见真刻，独此一字者乃当时所刻，字画高
古精善，殊可宝重。开元中，尝藏拓本于御府，以“开元”